SARL-NUUS SONDAG 01 MEI 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. U nuusleser is 
(naam en roepsein), op 145,725 MHz vanuit Pretoria, met herleidings op 7,066 
en 38,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat aangekondig moet word dat die sleutel van Jan, 
ZS6GDDK, op 7 April stil geraak het. Ons innige meegevoel aan sy eggenote 
Dot, ander familie en vriende. 


(POUSE) 
In die nuus vandag; 


RADIOTEGNOLOGIE-IN-AKSIE-SIMPOSIUM VIR KAAPSTAD VOL- 
GENDE SATERDAG 


SUID-AFRIKAANSE RADIOAMATEURS MAG NOU IN RUSLAND 
BEDRY WIG WEES 


MOET NIE DIE SARL SE WEB MET DIE FORUM VERWAR NIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


RADIOTEGNOLOGIE-IN-AKSIE-SIMPOSIUM VIR KAAPSTAD VOL- 
GENDE SATERDAG 


Die Suid-Afrikaanse Radioliga bied die eerste simposium vir vanjaar in die reeks 
Radiotegnologie-in-Aksie op Saterdag 7 Mei 201 in Kaapstad aan. Dit sal in die 
Kaapse Skiereilandse Universiteit van Tegnologie plaasvind. 


Die program sluit aanbiedinge in vir persone wat belangstel in radio- en satel- 
liettegnologie asook vir hulle wat net nuuskierig is aangaande tegnologie. Die 
simposium begin om 09:00 met n aanbieding wat amateurradio as n belangrike 
beginpunt vir n loopbaan in kommunikasie en elektronika. Dit bied aan ouer 
mense die geleentheid vir verdere opleiding ten einde amateurradio, wat alge- 
meen as die mees bevredigende van wetenskaplike stokperdjies aanvaar word, 
meer te geniet. Vir tegnici in die industrie is dit n waardevolle bron vir eksperi- 
mentele studie. Die aanbieding sal gevolg word deur n paneelbespreking oor hoe 
amateurradio ouer mense kan bevoordeel nadat hulle uit voltydse werk uittree. 


Die eerste tegnologiese aanbieding sal op Veldprogrammeerbare Deulaatop- 
stellings fokus wat n eenvoudige verduideliking van hulle werking sal insluit, 
hulle voordele, waar dit gebruik word en hoe radioamateurs en elektronikaknut- 
selaars hierdie toestelletjies in hulle projekte kan gebruik. 


n Studenteaanbieding sal fokus op die ontwikkeling van twee satelliete deur 
studente van die Universiteit, met insluiting van n besoek aan die laboratoriums 
waar die satelliete gebou word. Die satelliete is twee “Oubesats”, een waarvan 
die afmetings 10x10x10 cm is en die ander een n drie-eenheid “Cubesat” is. 


“Rapid Deployment of Amateur Radio”, ook RaDAR genoem, sal fokus op die 
opstelling van amateurradio in veldtoestande en hoe amateurradio gebruik kan 
word wanneer noodtoestande ontstaan. 


Die inligting oor KletsKous en SAiSAT', die twee satellietprojekte wat deur die, 
Suid-Afrikaanse Sattelietvereniging (SA AMSAT), onderneem word, op datum 
gebring word. 


Gaan na www.sarl.org.za. en klik op RTA vir die volledige program. Kyk na die 
video-inset 


Get the full programme on www.sarl.org.za and select RTA. Watch the promo- 
tional video clip from the same page of the home page at sarl.org.za. 


SUID-AFRIKAANSE RADIOAMATEURS MAG NOU IN RUSLAND 
BEDRY WIG WEES 


Rusland het die mees onlangse land geword wat pan-Europese CEP'T-lisensie- 
ooreenkoms onderteken het. Volgens die webwerf van Streek 1 van die TARU, 
het die Russiese Staatskommissie vir Radiofrekwensies op 10 Maart besluit dat 
die Russiese Federasie beide die CEPT- en EOC-aanbevelings sal aanvaar. Dit 
maak dit dus moontlik vir elke GEPT-lisensiehouer, wat ZS-en ZR-lisensies 
insluit, om binne die gebied van die Russiese Federasie bedrywig te wees. 


Daar is egter n aantal waarskuwings, waarvan een is dat Rusland so n CEPT- 
bedrywigheid deur n vreemde stasie vir drie maande sal toelaat sonder dat 
addisionele verlof nodig sal wees. Verder, die roepsein wat gebruik moet word 
sal wees RA gevolg deur die buitelandse amateur se persoonlike roepsein. 


MOET NIE DIE SARL SE WEB MET DIE FORUM VERWAR NIE 


Die SARL se web het twee afdelings, n ope afdeling wat deur enigeen wêreldwyd 
gesien kan word en waarin die die meeste nuusitems en artikels verskyn. Hierdie 
gedeelte het n baie groot nasionale en internasionale gevolg. Die afdeling vir 
lede alleen is slegs vir lede beskikbaar en daarin verskyn items gekoppel aan 
lede-voordele soos byv. Radio ZS. Hierdie afdeling is in die proses om uitgebrei 
te word. 


Die forums is presies wat die woord beteken, n besprekingsplek waar persone 
tegniese inligting uitruil en kommentaar lewer oor die bedryfsaspek van ama- 
teurradio. Dit is hierdie gedeelte, die forum, wat vanaf 1 Julie vir lede alleen 


toeganklik sal wees. Niks anders het of sal verander nie. 


Interessante artikels, tegnies of oor amateurradiobedryf word gevra vir pub- 
likasie in Radio 7S of op die SARL se webwerf. Stuur asb. artikels en nuusitems 
vir Radio ZS aan radiozs@sarl.org.za, of, indien meer geskik vir publikasie op 
die webwerf aan artoday@sarl.org.za. 


KOMPETISIENUUS 

Maart 201 BHE-KOMPETISIEUITSLAE 

Veels geluk aan die volgende stasies: 

Afdelingswenners, digitaal. ZS1LS ZS2ACP ZS3SVD ZS5Y ZS6A 
Afdelingswenners, analoog. ZS3SVD ZS5Y ZS6A 

Algehele uitslae, digitaal. 


1) 7S5Y 143 223 punte 

2) ZS2ACP 138 856 punte 
3) ZS6A 113 758 punte 

4) 7ZS1LS 101 352 punte 
5) ZS3SVD 82 328 punte 


Algehele uitslae, analog. 


1) ZS5Y 6 471 punte 
2) ZS6A 1 979 punte 
3) ZS3SVD 470 punte 
4) ZSGHS 248 punte 


Langste afstand bereik. 2 m ZS1ILS 1 301 km 4 m ZS1AGP 1 183 km 6 m ZS1LS 
1 537 km 


AMA gedurende die kompetisie. (LW. AMA word nie vir die kompetisie in 
berekening gebring nie). ZS1LS het op 2 m 788 923 punte behaal met die verste 
OSO oor 13 976 km ZS5Y het op 23 cm 2 910 222 punte behaal met die verste 
(SO oor 10 428 km 


Die wenner van die gelukkige trekking is Pierre, ZS6A. 
SARL ORP-KOMPETISIE GEHOU OP 16 APRIL 2011 


5 logs is ontvang. Die volgende statistiek is uit die logstate afgelei: Aantal 
deelnemende stasies - 56 Aantal OSO s gemaak - 85 Aantal voorvoegsels gewerk 
- 12 Aantal foonkontakte gemaak - 74 Aantal GG-kontakte gemaak - 11 Aantal 
tuisstasies - 8 Aantal veldstasies - 2 


n Spesiale woord van dank aan Eddie, ZS6BNE, wat sy huiswaartse rit van die 
AJV onderbreek het en n veldstasie langs die pad opgerig en n aantal kontakte 
gemaak het 


Die uitslae is as volg: 1ste ZS6XT - Pieter Jacobs 924 punte 2de ZS6A - Pierre 
van Deventer 300 punte 3de ZS2EC - Theunis Potgieter 210 punte dde ZS3AOR, 
- Pieter Bosman 160 punte 5de ZS6BNE - Eddie Leighton 36 punte 


Die wenner van die gelukstrekking is ZS3AOR, Pieter Bosman. 
HEF VOORTPLANTINGSVOORSPELLING 


Hannes Coetzee, ZS6BZP, berig dat sonaktiwiteit steeds op matige vlakke is. 
Nuwe sonvlekke 1 202 en 1 203 is Donderdag genommer en dit lyk of 1 202 
alreeds besig is om weg te kwyn. NASA se “Solar Dynamics Observatory” is 
besig om 'n gat in die son se atmosfeer te monitor; 'n koronagat. Koronagate 
is waar die son se magneetveld ontsluit is en die sonwind dus kan ontsnap. Die 
sonwind wat uit hierdie koronagat ontsnap sal na verwagting die aarde tussen 
31 April en 1 Mei tref. NOAA se voorspellers meen dat daar `n 35% kans is dat 
die sonwind geomagnetiese aktiwiteit kan veroorsaak. Vir diegene wat hulle eie 
frekwensies voorspel, is die verwagte effektiewe sonvlektelling vir die week sowat 
50. 


Namate die sonvloed toeneem, verbeter die GG-toestande ook merkbaar. GG- 
openinge kom nou weer daagliks voor en selfs 6 m toon tekens van lewe. 


Besoek gerus www.spaceweather.co.za vir meer inligting. 
DAGBOEK VAN GEBEURE 


1 Mei - 7S3 Naelloop van 14:0 tot 15:0 UTC op 40 m op die lug. 7 
Mei RTD in Kaapstad. 18-22 Mei Volg Dayton Hamvention op 
W5KUB.com. 25 Mei Sluitingsdatumvir nominasies vir NSN-toekennings, 
besoek www.amateurradio.org.za. 18 Junie kursus in programmering in 
Windows in Gauteng. Bespreek by www.sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG wat 
om 10:00 SAT op 145,750 MHz in die Pretoria-gebied uitgesaai word, met her- 
leidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, 
klik op `'ARMT' en volg die skakels. `n Heruitsending vind Maandagaande 
om 18:30 SAT op 3 230 kHz plaas. Sentech borg die uitsendings op die nie- 
amateurfrekwensies. 


U het geluister na n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het. 73. /EX 


